Orhusas

Orhusas – miestas rytinėje Jutlandijoje (Danija). Išsidėstęs prie Orhuso įlankos, yra didžiausias Danijoje ir vienas didžiausių Šiaurės Europos uostų, oro uostas, verslo centras. Išvystyta metalo, chemijos, mašinų, alaus, tabako, laivybos pramonė. Kultūros ir švietimo centras. Veikia Orhuso universitetas, kelios kitos aukštosios mokyklos. Išplėtota geležinkelių, keltų ir dviračių infrastruktūra.

 Istorija 

Senovėje tai buvo vikingų gyvenvietė. 948 m. tapo vyskupijos centru. 1441 m. minima, kad Orhusui praplėstos miesto teisės. XIX a. nutiesus geležinkelį paspartėjo miesto pramoninė raida, jis tapo antruoju pagal dydį miestu šalyje.

 Architektūra  
Senamiestyje išlikę daug senų pastatų: viduramžių XI a. Šv. Mykolo kripta Švč. Mergelės bažnyčioje, gotikinė XIII a. Šv. Klemenso katedra (95 m aukščio bokštas; ilgiausia bažnyčia šalyje, siekia 93 m). Rotušė (1938–1942 m.), universitetas (atidarytas 1928 m.), meno muziejus (1858 m.), miesto muziejus po atviru dangumi (1909 m.), vikingų muziejus, teatras. Miestas yra vienas iš Europos plytų gotikos kelio stočių.

 Sportas 
Mieste įkurtos modernūs futbolo, lengvosios atletikos ir vidaus sporto stadionai.  Orhuse vyko šios tarptautinės varžybos:
 2002 m. Europos moterų rankinio čempionatas.
 2005 m. Europos stalo teniso čempionatas.
 Moterų dviračių plento lenktynių pasaulio taurė.
 2006 m. pasaulio orientavimosi čempionatas.
 2006 m. pasaulio meninės gimnastikos čempionatas.
 2006 m. pasaulio sportinių šokių varžybos.

 Futbolas 
 Aarhus GF
 Aarhus Fremad

 Galerija 

 Žymūs žmonės 
Politika
 H. C. Hansen, Ministras Pirmininkas
 Hans Hedtoft, Ministras Pirmininkas
Mokslas
 Ole Barndorff-Nielsen, statistikas
 Lene Hau, fizikas
 Ole Rømer, astronomas
 Jens Christian Skou, Nobelio laureatas
 Bjarne Stroustrup, informacinių technologijų mokslininkas
 Ole Worm, gydytojas, antikvaras
Sportas
 Martin Kampmann, mišrių kovų meistras
 Camilla Martin, pasaulio badmintono čempionė
 Flemming Povlsen, futbolininkas
 Marc Rieper, futbolininkas
 Stig Tøfting, futbolininkas
Muzika ir kultūra
 Gabriel Axel, aktorius ir režisierius
 Ida Corr, dalininkė
 Tina Dickow, dainininkė
 Thomas Helmig, dainininkas
 Gitte Hænning, dainininkė ir aktorė
 Kaare Norge, gitaristas
 Jørgen Leth, poetas, režisierius ir žurnalistas
 Niels Malmros, režisierius ir scenaristas

 Nuorodos 
Aarhus Kommune (Miesto svetainė) 
Visit Aarhus (Informacija turistams) 
Virtual Aarhus (naujasis miestas) 
Virtual Aarhus (senasis miestas) 

Kategorija:Danijos miestai